
COMUNICAT DE PRESĂ


În perioada 19-23 iunie 2017, în cadrul programului de schimb de magistrați între statele europene intitulat „Programul de schimb al autorităților judiciare”, organizat de Institutul Național al Magistraturii în colaborare cu Rețeaua Europeană de Formare Judiciară (EJTN), patru magistrați din Franța și Spania au efectuat un stagiu la sediul Curții de Apel Iași.	
Pe parcursul săptămânii petrecute la instanțele ieșene magistrații au participat la întâlniri și discuții de caz cu judecătorii din cadrul Curții de Apel Iași, Tribunalului Iași și Judecătoriei Iași, programul stagiului cuprinzând şi o vizită la Parchetul de pe lângă  Curtea de Apel Iaşi.
Stagiul se înscrie în seria activităţilor derulate de Reţeaua Europeană de Formare Judiciară (EJTN) cu sprijinul autorităţilor judiciare din statele membre, pentru realizarea obiectivului de a construi un spaţiu de justiţie european autentic şi de a întări în acest fel înţelegerea, încrederea si cooperarea dintre judecătorii şi procurorii statelor membre.

